Тим за сарадњу са родитељима и породицом

**ОТВОРИМО ВРАТА РОДИТЕЉИМА**

Често ћемо данас, када се покрене разговор о школи, чути опречне ставове и мишљења:

- родитељи тврде да су програми преобимни, а захтеви наставника према њиховој деци превелики,

- наставници кажу да ученици све мање знају и мање уче, а да су родитељи субјективни и нереални,

- ученици – ни тамо – ни овамо. Мало се приклањају родитељима, мало наставницима,

гледајући, углавном, да се „провуку“.

Односи се погоршавају и тиме што је велико неразумевање потреба ученика и онога што

им наставници нуде и од њих очекују. Карика која недостаје у том зачараном кругу, а

која битно може да утиче на побољшање целокупне ситуације и међусобних односа је

укључивање родитеља у живот и рад школе. Битно заинтересовани за постигнућа свог детета и

за његово образовање, али и исправан психо-социјални развој, родитељи су неизоставан

актер у функционисању савремене школе. Родитељ као први учитељ свом детету, али и као

сарадник, саветник, добар пример и иницијатор је увек добродошао. Али су такви ретки. Можда

је премали број ангажованих условљен њиховом презаузетошћу и борбом за остваривање

бољих услова живота, немотивисаношћу за активно учешће или недостатак комуникацијских

вештина, али можда је проблем и у другој страни – у самој организацији школе и у

неспремности наставника да родитељима отворе врата и укључе их у различите активности.

Остваривање свесрдне сарадње са родитељима је процес који се одвија споро и захтева

велико ангажовање школе и запослених у њој који треба да буду свесни бољитка ка коме

теже. Треба разбити стереотипе и навике, треба променити устаљене ставове и сукобити се са

различитим негативним искуствима насталим у вишедеценијском односу родитељ – наставник.

Отвореност школе треба да буде заснована на људском и професионалном разумевању, али

и на жељи да се избрише баријера између „нас“ и „њих“ и да заједно будемо снага која ће

лакше и брже превазилазити постојеће проблеме. Не треба заборавити да су деца, родитељи и

наставници у сталној корелацији и да у самој образовној институцији мора да се створи

позитивна клима и атмосфера подршке у којој би се сви добро осећали. Родитељ који је обичан

пролазник у образовању свог детета и који долази у школу само да се информише о

његовим оценама и прекршајима треба да постане партнер и сарадник у остваривању

заједничког циља – креирању задовољног и одговорног детета које налази ослонац и

сигурност у свом најближем окружењу.

Укључивањем у Савет родитеља, Школски одбор, ваннаставне активности и пројекте

родитељ може и мора да утиче на смер којим ће се школа кретати, а који ће бити у интересу

детета. Наставницима је то посебно важно јер је увек добро чути и мишљење других о

нечему о чему треба донети одлуку, поготово оних којих се то непосредно тиче. Ту је

једини проблем што су у ова тела укључени појединци, представници одељења који некад јесу,

а некад и нису посебно заинтересовани за ангажовање и посвећивање проблемима у

школи.

Права сарадња је кад родитељи долазе у већем броју у школу да се друже, забављају, уче,

 буду креативни заједно са својом децом, другим родитељима и наставницима. Тек у

тим условима ствара се атмосфера разумевања и поштовања потреба других, тј. повећава

се толеранција и прихватају разлике јер се увиђа да смо сви посебни, али једнаки у једноме –

да волимо своју децу и да смо спремни да улажемо у њихово здраво одрастање.

Циљ пројекта је укључивање родитеља у различите аспекте школског живота. Веома је важно укључити родитеље како би интеграција била потпуна, али и како се не би једна група

фаворизовала и издвајала. Свима треба пружити исту шансу и отворити врата, а од самог

родитеља зависи хоће ли у ономе што је понуђено пронаћи и видети себе и добробит за своје

дете.

Родитељи који се укључују у ове активности шаљу јасну поуку својој деци да је школа вредна напора и важна, па би то имплицирало и другачији однос њихове деце према школи, прихватање школских обавеза, редовније похађање наставе и увиђање значаја образовања за њихову даљу егзистенцију.

Сам пројекат може се одвијати кроз више различитих активности које би подразумевале:

- побољшање информисаности родитеља о начинима укључивања у живот и рад школе –

што би у конкретном случају значило организовање трибине на тему Изградња партнерских

 односа породице и школе. Ова сарадња регулисана је Законом о основама система васпитања и образовања (представљен је део који се односи на могућности ангажовања родитеља у оквиру институције) и Годишњим планом рада школе.

- Прављење својеврсног водича за родитеље који уписују децу у први разред, упознавање са школом, оним што се у њој нуди и што је особено само за њу, а што је уређено према потребама ученика. У дизајнирању постера и флајера, који би се делили на трибини и након ње, учествују родитељи.

- Укључивање родитеља у различите спортске и креативне активности чиме би се остварила

 боља сарадња између родитеља и наставника.

- Повећање сарадње родитеља, ученика и наставника у културним активностима као што

су школске приредбе у оквиру које учесници представљају културну, традиционалну и

националну особеност.

Резултат ових активности које би се организовале у нашој школи био би видљив и мерљив:

- Већи број родитеља долази у школу када су родитељски састанци, али и мимо њих, када

је Дан отворених врата, да са одељењским старешином,Тимом за сарадњу са родитељима и породицом и осталим наставницима поразговара о свом детету и проблемима које оно има

 или нема у савладавању наставних садржаја, комуникацији са другима и слично.

- Већи број родитеља учествује на трибинама,заједничким састанцима,предавањима које организује школа или се ње тичу.

- Родитељи заједно са својом децом и наставницима одлазе на излете или посете, гледају

позоришне представе,прате или су учесници спортских приредби и сл.

- Придобити родитеље да се смелије и у већем броју укључе и у друге пројекте који се

реализују у школи.

- И сами родитељи се покрећу и предлажу или предузимају различите активности .

Закључак је да је за успешну сарадњу породице и школе неопходно:

- Континуирано информисање о свему што се дешава у школи или се ње тиче и то на што

већи број различитих начина: огласна табла, трибина, кутак за родитеље, веб-сајт школе, обавештења, позивнице, писма, телефонски позиви, флајери, постери.

- Школа треба да предлаже и креира активности које унапређују сарадњу са родитељима

на основу њихових интересовања и потреба и да им отворено и конкретно понуди сарадњу.

- Потребно је да се ствара атмосфера међусобног уважавања свих актера.

- Потребно је да школа буде отворена за прихватање иницијатива родитеља како би се

оснажили за активније укључивање у школски живот.

- Потребно је укључити волонтере, удружења родитеља (ако их има), невладине организације

 које се баве сличним питањима и све оне који на било који начин могу да помогну.

Реализацијом самог пројекта наставници су у ситуацији да се опробавају и да превазилазе

 устаљене комуникацијске оквире. На тај начин они би постали креатори сарадничких тимова у свом окружењу. Такође, наставник развија и сугерише учење примењиво целог живота које за резултат има бољи успех појединца и задовољнију заједницу.

Некада треба само мало добре воље и времена да би се отворила врата и померале границе

 јер су родитељи у школи неискоришћен ресурс који својим предлозима,идејама и активностима могу да утичу на креирање школе по мери свог детета. Кроз овакву сарадњу они се међусобно боље упознају, размењују искуства и стварају бољу климу у школи и око ње. Уочавају важност свог присуства у свему што школа покреће, преносе позитивна искуства осталим родитељима који налазе оправдање за своју улогу посматрача.

Ученици би се, пак, кроз ове активности осетили уваженим, били би равноправни у свом

ангажовању са родитељима и наставницима. Некада би се у опуштеној атмосфери забављали,

некада кроз игру учили. Школа је за њих сигурно место у којем, захваљујући подршци свих

актера школског живота, могу да изграде и пронађу себе и смело се супротставе свим животним изазовима.

Колико ће родитељ да узме учешћа у ономе што се нуди у школи зависи од његове

добре воље, отворености и спознаје да даје позитиван пример свом детету. Зависи и од тога

колико је школа осетљива за потребе и интересовања родитеља, као и да ли је створена

позитивна и подстицајна атмосфера. А можда, највише зависи од упорности наставника да

родитељима, са којима је у непосредном контакту, појасни значај и важност тога да они

постану равноправни партнери у животу школе и утичу на оно што ће се у њој дешавати.

Родитељи, као и наставници треба да иду у корак са развојем образовног система, да

покажу да бригу за децу, да утичу, колико могу, на побољшање квалитета образовања и да

и сами буду промена коју желе да виде.

Тим за сарадњу са родитељима и породицом позива све одељењске старешине,наставнике разредне и предметне наставе,школске тимове,као и остале учеснике васпитно-образовног рада да својим конструктивним предлозима поспеше сарадњу родитеља с једне, и ђака и школе уопште,

с друге стране.

 О предлозима и начинима укључивања родитеља и чланова породице обавестити чланове Тима.

Примери укључивања родитеља или чланова породице :

* Заједнички родитељски састанци ( више одељења,или разреда)
* Укључивање родитеља или чланова породице у радионице,сами или заједно са ученицима

 ( решавање проблема,професионална оријентација,Часови одељењске заједнице…)

* Позивање родитеља на поједина предавања или организовање истих,при чему и они сами могу бити активни учесници или чак предавачи појединих тема
* Укључивање родитеља или чланова породице у организацију појединих спорских и културних програма и приредби ( Дан школе или Дан Светог Саве),обележавање завршетка првог и другог полугодишта, ђачког маскенбала,и сл.
* Разговори о ефикаснијој организацији рада,побољшању квалитета и услова живота школе,сарадњи са локалном заједницом,као и предузимање конкретних заједничких акција у том смеру…

Тим за сарадњу са родитељима и породицом позива такође,и родитеље да својим предлозима унапреде сарадњу са наставницима .

У Великој Плани,14.10.2013.

 чланови Тима за сарадњу са родитељима и породицом

 Неђо Рајчић

 Олгица Јовановић

 Данијела Дабовић

 Љиљана Јањић

 Јелена Станковић